ขอสอบถามครับ ถ้าไปเล่นน้ำที่นํ้าตกเเล้วลื่นล้มเป็นเเผลฝกชํ้าเเละมีเลือดออกนิดๆ นํ้ามีกลิ่นเหม็นเน่าเหมือนมีอะไรตาย ด้านบนที่นํ้าไหลก็มีคนเล่น จะเสี่ยงติดเชื้ออะไรมั้ย กว่าจะเอาเเอลกอฮอล์เช็ดก็ผ่านไปเกือบชม. ขอบสำหรับคำตอบครับ
สวัสดีค่ะ การเกิดอุบัติเหตุลื่นล้มที่น้ำตก แล้วเกิดบาดแผลที่มีเลือดออก ก็อาจเสี่ยงต่อการติดเชื้อแบคทีเรียหรือเชื้อราชนิดต่างๆ ได้ แต่โอกาสก็มีไม่มาก เพราะขนาดแผลที่ไม่ใหญ่ และหากดูแลแผลต่อให้สะอาด ก็ไม่น่าเกิดการอักเสบติดเชื้อแทรกซ้อนตามมาค่ะ โดยในเบื้องต้น ควรฟอกด้วยสบู่ให้สะอาด (หรืออาจใช้แอลกอฮอล์เช็ดก็ได้ แต่การฟอกจะดีกว่า เพราะช่วยกำจัดเศษผง เศษฝุ่นต่างๆ ได้) และใส่ยาฆ่าเชื้อ เช่น โพวิโดน ไอโอดีน เป็นต้น ส่วนการที่ปล่อยแผลมาไว้นานเกือบชั่วโมง แล้วจึงค่อยใช้แอลกกอฮอล์เช็ดนั้น ก็ไม่ได้ถือว่าช้าเกินไป ส่วนหลังจากนี้ ควรหาผ้าสะอาดมาปิดบาดแผล และเช็ดทำความสะอาดแผลด้วยน้ำเกลือสำหรับล้างแผลทุกวัน และอาจใช้แอลกอฮอล์เช็ดรอบๆ บาดแผล (แต่ไม่เช็ดเข้าไปในบาดแผล) ที่สำคัญ คือระวังอย่าให้แผลโดนน้ำจนกว่าจะหายค่ะ หากโดนน้ำ แผลอาจหายช้า และมีโอกาสติดเชื้อแทรกซ้อนได้ง่ายกว่านอกจากนี้ แผลดังกล่าว อาจเสี่ยงต่อการติดเชื้อบาดทะยักได้ด้วย ดังนั้น หากในช่วง 10 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะส่วนโรคติดต่อที่จะมาจากบุคคลอื่นๆ นั้น ไม่น่ามีโอกาสติดมาได้ เพราะเชื้อโรคที่อาจออกมาจากบุคคลอื่นเช่น จากน้ำลาย สารคัดหลั่งต่างๆ เลือด เป็นต้น แล้วลงสู่น้ำในน้ำตก ย่อมถูกเจือจางด้วยน้ำ และอ่อนฤทธิ์ลงจนไม่สามารถก่อโรคได้ค่ะ